Geografija 3 – ekonomske škole (Meridijani)

1. POSLJEDICE GLOBALIZACIJE GOSPODARSTVA

# OSNOVNE OZNAKE POSTINDUSTRIJSKOG DOBA

## ŠEST RAZVOJNIH FAZA GOSPODARSTVA

* razvoj promatramo s gledišta danas najrazvijenijih država svijeta
* faze:
  1. agrarna društva – mala, lokalna tržišta, slabo razvijena trgovina i prometna sredstva malog kapaciteta
  2. manufakturno društvo – nakon velikih geo. otkrića – proizvodnja dobara u manufakturama, sirovine iz kolonija – širi se trgovina i promet – društvene promjene – stvara se građanski sloj društva
  3. moderno društvo – izum parnog stroja – raste broj industrijskih pogona (lociranih u gradovima) – izraženi procesi deagrarizacije i deruralizacije na selu te urbanizacije i industrijalizacije u urbanim sredinama
  4. faza zrelog industrijskog društva – potkraj 19. st u ovu fazu ulaze industrijski razvijenije zemlje – kolonijalni imperijalizam europskih zemalja i rast investicija u industriju
  5. faza masovne proizvodnje ili fordizam – sredinom 20. st – masovna serijska proizvodnja, rast standarda stanovništva i stvaranje potrošačkog društva
     + razvijaju se tercijarne i kvartarne djelatnosti
  6. faza globalnog društva ili društvo znanja – prevlast multinacionalnih kompanija, razvoj informacijskih tehnologija, premještaj industrije u manje razvijene regije, smanjenje broja ind. radnika (ali ne i udjela industrije u BDP-u)
     + radnici iz industrije zapošljavaju se u tercijarnim i kvartarnim djelatnostima
     + udio BDP-a i zaposlenih u primarnim djelatnostima se smanjila na ispod 5%; u sekundarnim 20-25% zaposlenih te tercijarni i kvartarni sektor oko 70%
     + poslijeindustrijsko društvo (doba) – drugi naziv za ovu fazu radi smanjenja broja ind. radinka
* velike regionalne razlike u razvijenosti u svijetu – diferenciranost geografskog prostora – koje se još više povećavaju radi nejednakog razvoja

## PET CIKLUSA INDUSTRIJALIZACIJE

* industrijalizacija – razvoj i jačanje industrije, povećanje udjela zaposlenih u sekundarnim djelatnostima.
* proces industrijalizacije odvijao se u 5 ciklusa:
  1. od početka primjene parnog stroja do 1815. g
     + prednjače UK, Belgija i SAD
  2. od 1815. do 1880-ih
     + industrijalizacija se širi u Francusku, Njemačku, Rusiju, Austro-Ugarsku Monarhiju, Švedsku
     + prevladava metalurgija – čelik, gradnja željezničkih pruga i brodogradnja
  3. od 1880-ih do 1. svj. rata
     + industrijalizacija zahvaća zemlje južne Europe (Italije) i neke zemlje Novog svijeta (Kanada i Australija)
     + u starim ind. regijama šire se kemijska i elektrotehnička ind. te proizvodnja vozila i opreme
  4. međuratno razdoblje
     + industrijalizacija se širi u zemlje srednje Europe (Čehoslovačka, Poljska) i dijelove istočne Azije (Japan)
     + UK prestaje biti vodeća ind. zemlja, ulogu preuzima SAD
  5. druga polovica 20. st
     + industrijalizacija se širi na zemlje istočne, jugoistočne i jugozapadne Azije (Koreja, Tajvan, Saudijska Arabija, Irak, Iran, Kuvajt, Singapur) te polako i na ostale zemlje svijeta
     + naglo se razvijaju automobilska, zrakoplovna, elektrotehnička i kemijska ind.
     + krajem 20. st – industrija visoke tehnologije, mikroelektrotehnika, svemirska tehnologija i robotika
     + Kina postaje industrijska velesila

## PROSTORNE I ORGANIZACIJSKE PROMJENE INDUSTRIJE

* **tehnopolisi** – porast sredstava komuniciranja, brz razvoj prometa, povezivanje industrije i znanstvenih institucija
* svijet postaje međuzavisan – globalno selo
* rast svjetske trgovine (uvoz i izvoz) i ubrzano stvaranje i jačanje regionalnih integracija (EU, NAFTA, ASEAN i dr)
* mijenja se način poslovanja – JIT ili JOT sustav organizacije i kaizen u Japanu
  + kaizen – udruženje malih poduzeća s velikim multinacionalnim kompanijama – kooperanti
* sve više se ulaže u istraživanje i razvoj, a posebno na polju tehnologije
* izbor lokacije proizvodnje bitno se promijenio – na prvom mjestu su ekološki i mikrolokacijski faktori – za lokaciju su bitni lokalni uvjeti (npr. poticaji, porezi, uređene poduzetničke zone, školovana radna snaga, jeftina infrastruktura…) – faktor dostupnosti postaje manje važan
* negativne posljedice posljeindustrijskog društva – produbljenje nejednakog razvoja regija u svijetu, nove krize, migracije stanovništva

# GLOBALIZACIJA GOSPODARSTVA

* globalno gospodarstvo je širenje i produbljivanje međunarodnih tokova trgovine, financija i informacija u jedno povezano globalno tržište
* globalno gospodarstvo je ekonomija koja ima sposobnost raditi kao jedinica stvarnog vremena na planetarnoj razini – pritiskom jednog gumba goleme količine novca se odašilju diljem svijeta

## SVE VEĆI PROTOK ROBA I KAPITALA

* **globalizacija** je opća gospodarska, politička i kulturna povezanost svijeta
* s ekonomskog gledišta, globalizacija je proces kojim se umanjuju zapreke u međunarodnoj trgovini i povećava međunarodna ekonomska integracija država te rezultira stvaranjem globalnog tržišta
* početkom globalizacije smatra se
  + prva industrijska revolucija i kapitalistički način proizvodnje (cilj je stjecanje)
  + drugi smatraju početak globalizacije krajem 20. st kada se razvija telekomunikacija i prometni sustav, informatizira društvo i ostvaruje tehnološki napredak
* obilježja globalizacije:
  + dinamičan tehnološki napredak i inovativnost
  + ekonomska prilagodljivost
  + konkurentnost
* cjeloživotno učenje i usavršavanje
* **ekonomija znanja i ekonomija informacija** – novi oblici ekonomije

## GLOBALIZACIJA INDUSTRIJE

* planiranje se odvija u sjedištima kompanija, a proizvodnja se organizira u više pogona diljem svijeta a proizvode se prodaje u što više zemalja
* globalizacija je posebno zahvatila farmaceutsku, naftnu, telekomunikacijsku, biotehnološku, elektroničku i automobilsku industriju

## GLOBALIZACIJA TRGOVINE I IZRAVNIH STRANIH ULAGANJA

* sve veća proizvodnja roba i usluga te smanjenje cijena prijevoza potaklo je globalizaciju svjetske trgovine
* svjetska proizvodnja robe se povećala 5 puta od 1950. do 1994., dok se međunarodna trgovina robom povećala 14 puta
* od 1990. do 2012. vrijednost svjetske trgovine raste 20 puta brže od svjetske proizvodnje roba
* ljudi više kupuju robu proizvedenu u drugim zemljama
* strana ulaganja su se povećala od 1990-ih (200 mlrd $) do 2007. (2000 mlrd. $) za 10 puta – govori o udjelu stranih kompanija u vlasništvu nad zemljištem, zgradama, u tvrtkama i sl.
  + smanjeno ulaganje 2008. radi gospodarske krize – svijet je međupovezan
* **GATT** – (General Agreement on Tariff and Trade) – Opći sporazum o carinama i trgovini – osnovan 1947. radi smanjenja carina i ukidanja uvozno-izvoznih kvota
  + carine smanjene na 6% (1980.) pa na 3% (1990-ih)
* 1994. g - GATT širi svoje djelovanje i prerasta u WTO (World Trade Organization) – Svjetska trgovinska organizacija (nije dio UN-a) – 164 članice (2018.) – sjedište u Ženevi
* **OECD** (Organisation for Economic Cooperation and Development) – organizacija za ekonomsku suradnju i razvoj – osnovana 1960. kao nasljednik OEED (Organizacija za europsku ekonomsku suradnju) kojoj je cilj bila provedba Marshallova plana za obnovu poslijeratne Europe – danas ima 35 članica

# MULTINACIONALNE KOMPANIJE

* multinacionalne kompanije su velike poduzetničke, trgovačke i/ili industrijske kompanije koje imaju svoje podružnice u više zemalja
* vlasnička struktura je složena i višenacionalna

## DJELOVANJE MULTINACIONALNIH KOMPANIJA

* **multinacionalnim kompanijama** smatramo one koje djeluju u najmanje dvije (po nekima šest) država, više od četvrtine prihoda ostvaruju u aktivnostima u izvanmatičnim državama i imaju multinacionalni menadžment
  + sjedište im je u najčešće u jednoj državi, a podružnice diljem svijeta (s različitim ulogama)
* logika globalne ekonomije je proizvoditi tamo gdje je najjeftinije, a prodavati tamo gdje je najpovoljnije
* mozak proizvodnje ostaje na starim lokacijama, a proizvodnja se seli na nove lokacije u slabije razvijene sredine
* jedan dio proizvodnje seli se na nove lokacije u razvijene zemlje radi boljeg položaja na dotičnom tržištu (npr. automobilska industrija se seli u zapadnu Europu ili SAD)

## SJEDIŠTA MULTINACIONALNIH KOMPANIJA

* većina multinacionalnih kompanija ima sjedišta u industrijski razvijenijim dijelovima svijeta (države OECD-a)
* od 100 najvećih, 85 ih ima sjedište u tzv. Trijadi (36 u državama NAFT-e, 31 u državama zajedničkog europskog tržišta i 18 u državama istočne Azije)
* sve veću ulogu imaju kompanije iz Ruske Federacije, Brazila, Australije te JZ, J i JI Azije
* broj MNK iz SAD-a opada, iz Europe stagnira a iz Azije doživljava eksploziju
* u zadnje vrijeme najviše se ulaže u MNK u Indiji, Kini, SAD-u, Ruskoj Federaciji, Brazilu, UK-u, Poljskoj, Njemačkoj i Australiji
* **6 industrijskih grana prevladava u prvih 100 MNK** – automobilska, naftna, elektrotehnička i elektronska, farmaceutska i telekomunikacijska industrija te proizvodnja električne energije, plina i vode
* MNK ostvaruju više od polovice svjetske trgovine

## UTJECAJ MNK-a NA DRUŠTVENE PROMJENE

* **keiretsu sustav** u Japanu – brojni mali ind. proizvođači se povezuju s jednom multinacionalnom kompanijom
* ponekad velike MNK surađuju međusobno
* MNK pri otvaranju novih pogona izravno pregovaraju s državama i na taj način mogu utjecati na zakone države
* negdje utječu i na političke odluke i izbore u državama (banana države)
* MNK lobiraju kod političara u svoju korist
* Siemens – poduzeće koje najviše izdvaja za podmićivanje (lobiranje)

# REGIONALNE INTEGRACIJE

## RAZINE EKONOMSKIH INTEGRACIJA

* integracija – proces ujedinjavanja ekonomskih, političkih ili socijalnih funkcija u jedinstveni sustav
  + udružuju se pojedini gospodarski subjekti, grane gospodarstva ili države
* prema području djelovanja razlikujemo:
  + političke integracije / organizacije
  + političko-ekonomske
  + vojno-političke
* integracije mogu biti regionalne ili kontinentalne, dok organizacije mogu biti regionalne ili svjetske
* u teoriji ima 6 stupnjeva ekonomskog integriranja:
  + 1. okvirni sporazum o trgovini i ulaganjima i bilateralni investicijski ugovori
       - uklanjanje zapreka u trgovini i rješavanje sporova
       - prvi korak prema sporazumu o slobodnoj trgovini
       - bilateralni investicijski ugovori – uspostavljaju se uvjeti za privatne investicije državljana i tvrtki država potpisnica
    2. ugovor o slobodnoj trgovini – zona slobodne trgovine
       - uspostavlja se zona slobodne trgovine između 2 ili više zemalja
       - ukidanje ili smanjenje carina, kvota, propisa…
       - primjer: CEFTA, NAFTA i MERCOSUR (južna Amerika)
    3. carinska unija – uklanjanje svih zapreka među članicama i zajednička vanjska trgovinska politika prema nečlanicama
       - primjeri: Andska zajednica (CAN), Istočnoafrička zajednica (EAC) i Južnoafrička carinska unija (SACU)
    4. zajedničko tržište – carinska unija plus dodatna sloboda kretanja robe,kapitala, usluga i radne snage među članicama
       - primjeri: Europski gospodarski prostor (EEA), Europsko udruženje za slobodnu trgovinu (EFTA), ZND, Južnoazijska zona slobodne trgovine (SAFTA), ASEAN, EURASEC..
    5. ekonomska unija – stupanj ekonomskog udruživanja gdje se provodi zajednička tržišna pravila i uvodi se zajednička valuta, ujednačavaju stope poreza te zajednička monetarna i financijska politika – članice Eurozone, Švicarska i Lihtenštajn
    6. politička unija – najveći stupanj integracije – nastaju zajednička naddržavna politička tijela i činovnički aparat
       - ima federalnu strukturu

## OSNOVNI POTICAJI UDRUŽENJU

* danas u svijetu ima nekoliko regionalnih i 40-ak slabijih trgovinskih integracija
* neke države su članice dvaju ili više regionalnih trgovinskih blokova – npr. SAD je članica Sjevernoameričkog sporazuma o trgovini (NAFTA), Zone slobodne trgovine Amerika (FTAA) i Azijsko-pacifičke ekonomske suradnje (APEC)
  + Europska unija s afričkim i azijskim sredozemnim državama čini trgovinski blok Euromediteransko područje slobodne trgovine (EMFTA)

## EUROPSKE INTEGRACIJE

* **Europska unija** – najjača europska i svjetska regionalna integracija
  + 28 članica – međusobno civilizacijski i gospodarski slične
  + utemeljena 1957. Rimskim ugovorom i nekoliko puta proširivana
  + 2004. u EU su se pridružile tranzicijske postkomunističke zemlje – Cipar, Malta, Češka, Slovačka, Slovenija, Mađarska, Poljska, Estonija, Litva i Latvija
  + 2007. – Rumunjska i Bugarska
  + 2013. – Hrvatska
  + cilj EU je stvaranje Sjedinjenih europskih država
* **Euromediteransko područje slobodne trgovine (EMFTA)** – članice EU i azijske i afričke mediteranske zemlje – Maroko, Alžir, Tunis, Egipat, Jordan, Libanon i Izrael
* **EFTA** – Europsko udruženje slobodne trgovine – većina članica pristupnica EU izašla je iz EFTE
  + trenutne članice: Lihtenštajn, Švicarska, Island i Norveška
  + središte u Ženevi
  + od 1994. članice EFTA-e i EU-a formirale su Europski gospodarski prostor (EEA)
* **CEFTA** – Srednjoeuropski sporazum o slobodnoj trgovini – osnovana 1992. u Krakovu – Poljska, Mađarska i Čehoslovačka
  + smatra se čekaonicom za EU, a od 2006. mogu joj pristupiti članice koje nisu kandidati za EU
  + ima 7 članica: Albanija, BiH, Crna Gora, Kosovo, Makedonija, Moldavija i Srbija¸
* **CIS** – Udruženje nezavisnih država – 11 novonastalih država raspadom SSSR-a
  + posljednjih godina se preobrazilo u Euroazijsku gospodarsku zajednicu (EurAsEC)
  + članice: Rusija, Bjelorusija, Kazahstan, Kirgistan, Tadžakistan i Uzbekistan
  + osnivaju zajedničku carinsku uniju i gospodarski prostor – djeluje na 2 kontinenta

## AMERIČKE INTEGRACIJE

* **NAFTA** – Sjevernoamerički sporazum o slobodnoj trgovini – gospodarsko udruženje SAD-a, Kanade i Meksika
  + osnovana 1994. – to je zona slobodne trgovine bez društvene vizije
  + rezultat – preseljenje američkih i kanadskih tvornica u Meksiko radi jeftinije radne snage i lakših ekoloških propisa
* **MERCOSUR** – Zajedničko tržište juga - osnovali su je Argentina, Brazil, Paragvaj i Urugvaj, a pristupile su Venezuela, a Paragvaj suspendiran 2003. – sjedište u Montevideu
* **CARICOM** – Udruženje karipskih država

## OSTALE REGIONALNE INTEGRACIJE

* **APEC** – Azijsko-pacifička gospodarska suradnja – okupio je 21 državu
  + prilično labav blok koji se nije još razvio
  + ako postane zona slobodne trgovine, uključivat će 40% svjetskog stanovništva, 45% BDP-a i 45% svjetske trgovine
* **ASEAN** – Udruženje država jugoistočne Azije – osnovan 1967.
  + članice: Indonezija, Filipini, Brunej, Singapur, Vijetnam, Laos, Mijanmar, Malezija, Kambodža i Tajland
  + sjedište u Jakarti
* **SACU** – Južnoafrička carinska unija
* **ECOWAS** – Ekonomska zajednica zapadnoafričkih država

# REGIONALNE I SVJETSKE ORGANIZACIJE

## ORGANIZACIJA UJEDINJENIH NARODA

* međunarodna organizacija koja promiče i olakšava suradnju u međunarodnom pravu, sigurnosti, gospodarskom razvoju, društvenom napretku, ljudskim pravima i zalaže se za očuvanje mira u svijetu
* osnovana 1945. u San Franciscu, sjedište u New Yorku – ima 193 članice
* najveća i najvažnija svjetska organizacija
* tijela UN-a: Glavna (Opća) skupština, Vijeće sigurnosti, Tajništvo UN-a, Ekonomsko i socijalno vijeće i Međunarodni sud
* glavni tajnik UN-a: Ban Ki-moon (J. Koreja)
* brojne organizacije UN-a: FAO, UNESCO, WTO, UNICEF, MMF, WB, WHO, WMO, UNHCR…

## OSTALE POLITIČKO-EKONOMSKE ORGANIZACIJE

* Vijeće Europe – nastala nakon 2. svj. rata kako bi spriječila ponovni rat
  + zalaže se za promicanje i suradnju među europskim i azijskim državama
  + članica može postati svaka europska država koja ima demokraciju, poštuje ljudska prava i potpiše konvenciju o ljudskim pravima, koja ima slobodu medija i prihvati nadležnost Europskog suda za ljudska prava
    - članice su sve europske države osim Kosova i Bjelorusije
* OAJ – Organizacija afričkog jedinstva – osnovana 1963. u Addis Abebi – cilj joj je borba za dekolonizaciju Afrike i suradnju afričkih država s ciljem stvaranja jedinstvenog afričkog tržišta
  + organizacija je raspuštena 2003. i zamijenila ju je Afrička unija
* Afrička unija – promiče demokraciju, ljudska prava i ekonomski razvoj Afrike
  + članice su sve afričke države (54) osim Maroka a države koje zahvati kriza isključe se privremeno
* Arapska liga – regionalna organizacija država sjeverne Afrike i jugozapadne Azije – osnovana 1945.
  + sjedište u Kairu – ima 22 članice – promiče interese i suradnju arapskog svijeta
* COLOMBO PLAN – Colombo plan za koopreativni gospodarski razvoj u južnoj i jugoistočnoj Aziji
* OECD – Organizacija za ekonomsku suradnju i razvoj – ima 34 članice – zemlje s visokim HDI-jem
  + sjedište u Parizu
* Svjetska banka – organizacija za financijsku pomoć srednje i slabije razvijenim zemljama
  + ima 170 članica – sjedište u Washingtonu
* MMF – Međunarodni monetarni fond – organizacija za nadziranje globalnog financijskog sustava
  + cilj organizacije je stabilizacija međunarodnih tečaja i liberalizacija ekonomske politike
  + ima 188 članica – središte u Washingtonu
* G8 – forum koji čini 8 najrazvijenijih država svijeta
  + ministri pojedinih resora raspravljaju o određenim pitanjima
  + nema administrativnu strukturu niti sjedište
  + Kanada, SAD, UK, Francuska, Njemačka, Italija, Japan i Rusija
* OPEC – Organizacija država izvoznica nafte – sjedište u Beču
  + organizacija određuje godišnju količinu proizvodnje i cijene nafte
  + raspolaže s 2/3 svjetskih rezervi nafte, a proizvodi oko 1/3 svjetske nafte
  + članice: Alžir, Angola, Ekvador, Iran, Irak, Kuvajt, Libija, Nigerija, Katar, Saudijska Arabija, UAE i Venezuela

## NATO – VOJNO-POLITIČKA ORGANIZACIJA

* NATO – Sjevernoatlantski vojni savez – osnovan 1949. s ciljem zajedničke obrane čanica
* članice: 25 europskih država, SAD, Kanada i Turska
* sjedište u Bruxellesu – vodeću ulogu u svezu ima SAD
* Partnerstvo za mir – program NATO-a za suradnju s bivšim socijalističkim državama Europe

# TEHNOLOŠKI PARKOVI I PODUZETNIČKE ZONE

## ČISTA INDUSTRIJA

* u prošlosti je za industriju bila važna lokacija
* danas je važnije znanje i inovacije
* industrije budućnosti – one industrije koje će u sljedećem razdoblju ostvarivati nadprosječan rast mikroelektronika, biotehnologija, nanotehnologije, znanstvene industrije novih materijala, telekomunikacija, robotika – zahtijevaju goleme količine znanja i inovacija
* presudni lokacijski faktori su kvalificirana radna snaga, razvijenost infrastrukture, ekološka ograničenja, cijene zemljišta, državna regulativa, kapital, faktori susjedstva

## INDUSTRIJA TEŽI OKRUPNJAVANJU

* u početku su industrijski pogoni bili razbacani unutar gradske jezgre ili uz nju
* u željezničkoj fazi, industrija se grupirala uz prugu i terminale
* okupljanjem različitih industrijskih grana i planskim mjerama unutar gradova ili na rubu gradova nastaju **industrijske zone**
* prva planirana ind. zona nastala je 1932. u Newcastleu u SAD-u
* industrijske regije su vezane i uz proces **litoralizacije –** smještanje industrije uz luke te gigantizam u pomorskom prometu – Honshu – istočna obala – tipičan primjer litoralizacije
* industrijske regije – veća, cjelovita geografska područja u kojima je industrija najvažniji čimbenik preobrazbe oolice – Rhur (Njemačka), sjeveroistok SAD-a, srednja Engleska, Lombardija (Italija), Donbas (Ukrajina)
* nove industrijske regije niču uz obalu Kine i drugim državama istočne i jugoistočne Azije te novim industrijskim državama Latinske Amerike
* **industrijski park** – područje koje okuplja poslovne subjekte koji primarno obavljaju aktivnost proizvodnje
* **tehnološki parkovi** – integriraju znanstvena istraživanja, razvoj novih tehnologija, proizvodnju i usluge (u Europi se koristi termin **tehnopolis** ili znanstveni park) – obično se smještaju uz velika cestovna čvorišta ili zračne luke
  + vodeći **tehnopark** Europe – Sophia Antipolis u Francuskoj (1969.); u SAD-u Silicijska dolina
* **poduzetničke zone** – zone oko grada koje imaju posebne povlastice (manja naknada za prostor, besplatne režije i sl.) gdje su smještene različite industrije i djelatnosti

# EKOLOGIJA I GOSPODARSKI RAZVOJ

## NARUŠAVANJE PRIRODNE RAVNOTEŽE

* ekološke promjene sredine pod utjecajem čovjeka sve su važniji problem današnjice
* tri sustava koja utječu na promjenu okoliša:
  + stanovništvo
  + tehnologija
  + organizacija društva i prostora
* stariji oblici industrije postaju čišći, a noviji se rade po većim ekološkim standardima

## NAJVEĆI ZAGAĐIVAČI SU RAZVIJENE ZEMLJE

* kisele kiše, ozonske rupe i učinak staklenika – posljedice suvremenog onečišćenja okoliša
* **Montrealski sporazum** sklopljen radi sprječavanje uništavanja ozona i **Kyoto protokol –** za usporavanje globalnog zatopljenja
* **CO2 – ugljik dioksid** – glavni zagađivač u svijetu, nastaje izgaranje fosilnih goriva i krivac je za efekt staklenika
  + godišnje raste emisija CO2 u svim zemljama svijeta, a polovicu proizvedu visokorazvijene zemlje (14 puta više po stanovniku od nisko i srednje razvijene zemlje)
  + **najveći zagađivači**: Kina (24% svjetske emisije), SAD (16%), Indija (6%), Rusija (5%) i Japan (4%)
  + **najveća proizvodnja CO2 po stanovniku**: Katar (44 tone), Trinidad i Tobago, Kuvajt, Brunej, UAE, Bahrein, Luksemburg, Australija i Saudijska Arabija (16 tona)
* siromašni gradovi imaju puno više ekoloških problema nego razvijeni
  + kineski industrijski gradovi prednjače u zagađenosti zraka – npr. Chongquing (10 mil) ima 10 puta zagađeniji zrak od New Yorka (21,9 mil), Londona (12,3 mil) ili Tokija (33,8 mil) – br. st. za metropolitanska područja

## TEŽNJA PREMA ODRŽIVOM RAZVOJU


* koncept održivog razvoja teži poticanju onog razvoja kojim se ne uništava prirodna i društvena okolina
* **koncept održivog razvoja** se zalaže za **srednji put** – poticati razvoj kojim se mijenja okolina ali u podnošljivoj, održivoj i obnovljivoj mjeri
* **EKOloškoEKOnomska** **učinkovitost** – naglasak se stavlja na ekonomskoj isplativosti ekološkog gospodarenja
  + podrazumijeva ostvarivanje zarade i čuvanje okoliša za novo stjecanje zarade
* **indeks učinka na okoliš** (EPI indeks) – stanje okoliša, utjecaj voda na ljudsko zdravlje, utjecaj aeropolucije – 22 pokazatelja po kojima se mjeri – najveći ima Švicarska, zatim Luxemburg, Australija, Singapur; Hrvatska je na 41. mjestu
* **HDI (indeks društvenog razvoja)** – pokazatelj razvijenosti države koji se izračunava na temelju triju elemenata: očekivanog trajanja života, obrazovanja i dohotka po stanovniku iskazanog prema kupovnoj moći


# ULOGA PROMETA I RAST GRADOVA

## RAST CESTOVNOG I ZRAČNOG PRIJEVOZA

* međuzavisnost razvoja prometa i gospodarstva
* **razvoj prometa:**
  + do sredine 19. st – prevladava kolski prijevoz konjima, raste važnost pomorskog i riječnog prometa
  + od polovice 19. st – željeznica doživljava nagli razvoj (prijevoz robe)
  + od 1920-ih – nagli pad kolskog i željezničkog prometa, blagi pad pomorskog i riječnog – započinje prevlast cestovnog prometa
  + od 1950-ih – zračni promet i telekomunikacije
* sustavi kombiniranog prijevoza – prometni koridori – kojima usporedno teče više vrsta prometa (željeznički, cestovni, riječni)
  + koridor 5b i 5c najvažniji za Hrvatsku – povezuju Mediteran s Istočnom Europom; koridor 10 od sj. i srednje Europe prema Orijentu

## SVE VIŠE MILIJUNSKIH GRADOVA

* razvoj prometnih sustava utjecao je na ubrzani proces **urbanizacije** i **superurbanizacije**
* u prvoj fazi gradovi nastaju na križištima prometnih pravaca, a u kasnijoj fazi, gradovi privlače izgradnju prometnica i zračnih luka
* razina urbanizacije ovisi o razlikama u gospodarskoj ili profesionalnoj strukturi stanovništva
  + ako je više stanovništva zaposleno u sekundarnim, tercijarnim i kvartarnim djelatnostima, razina urbanizacije je viša
  + posebno vidljivo u razvijenim zemljama gdje već u 19. st opada udio radne snage u primarnom sektoru, a raste u sekundarnom i tercijarnom
  + u prvoj polovici 20. st – primarni sektor – 30%; sekundarni – 35% i tercijarni 35% radne snage
  + do kraja 20. st – primarni sektor ispod 5%, sekundarni oko 20% i tercijarno-kvartarni oko 75%
* proces urbanizacije u slabije razvijenim državama odvija se brže od ekonomskog razvoja država jer siromašno stanovništvo iz provincije hrli u gradove radi posla – subsaharska Afrika, južna i jugoistočna Azija i Latinska Amerika – golema područja neplanske gradnje bez komunalne infrastrukture (slumovi)
* **monocentrični prostorni razvoj** – rast broja stanovnika glavnog grada (ili nekoliko većih gradova)
* **policentrični prostorni razvoj** – kada se svi dijelovi države razvijaju jednako
* porast broja i veličine gradova:
  + do 1800. jedini milijunski grad bio je London
  + 1900. – 16 milijunskih gradova
  + 1950. – 80 milijunskih gradova; 2000. – 335 milijunskih gradova; 2013. – 503 milijunska grada
* procjena je da će do 2020. godine oko 60% stanovništva svijeta živjeti u gradovima
* **megagradovi** – gradovi s više od 10 mil. stanovnika – 2013. ih je bilo 28
  + **najveći megalopolis** Tokyo – oko 35 mil. st (zajedno s Yokohamom, Kawaskijem, Saitamom i drugim)
  + 2. po veličini – Guangzhou (26,4 mil.), treći Jakarta (26 mil.), četvrti Shanghai (26 mil) i peti Seul (26 mil)
* sve manje ruralnog stanovništva – svjetski prosjek oko 50%; u razvijenim zemljama manje od 20%, u srednje razvijenim oko 50% i u slabo razvijenim oko 70% udio ruralnog stanovništva



* veliki rast **zračnog prometa** – broj putnika prevezenih zrakoplovom – 2012. – 2,9 mldr. putnika i oko 100 mil. tona robe
  + najprometnije su zračne luke SAD-a i Kine; a najveći porast bilježe zračne luke Kine, Indije i UAE-a
  + najprometnija zračna luka je Atlanta (SAD), Bejing (Kina) i London
* željeznički promet – superbrzi vlakovi za prijevoz putnika – francuski **TGV** i japanski **shinkansen**

1. PROSTORNA DIFERENCIJACIJA SVJETSKOG GOSPODARSTVA

# POVEĆANJE RAZLIKA U RAZVIJENOSTI REGIJA – POSLJEDICA GLOBALIZACIJE

## SIROMAŠNI JOŠ SIROMAŠNIJI

* u SAD-u za vrijeme najjače liberalizacije (od 1973. do 1992.) plaće najbolje plaćenim radnicima su rasle, dok su se plaće slabije plaćenim i najmanje plaćenim smanjile
* globalizacija je uništila industrijske radnike u SAD-u jer se pojavila jeftina konkurencija u Meksiku, Kini i Brazilu gdje su premještene tvornice, a cijena rada u industriji se smanjila
* polarizirani razvoj svijeta – bogati sjever i siromašni jug; bogato središte a siromašna periferija država
* **opći stupanj razvijenosti** pokazuje zastupljenost pojedinog sektora djelatnosti u zaposlenosti i BDP-u
* **socioekonomski razvoj** svijeta ili naroda analizira se prema promjeni udjela aktivnog stanovništva u pojedinim sektorima djelatnosti u određenom razdoblju
* pokazatelji razvijenosti:
  + životni standard
  + opće blagostanje
  + ljudska prava
* **BDP** i **ND** služe za mjerenje razvijenosti
* **nacionalni dohodak (ND)** se mjeri tako da se od BDP-a oduzmu troškovi amortizacije i ulaganja
* **BDP i BDP / per capita** služe samo za uspoređivanje država, ali nisu dobri pokazatelji razvijenosti gospodarstva jer ne uzimaju u obzir ljudske i prirodne resurse
* **društveni (socijalni) pokazatelji razvijenosti:**
  + zdravlje, obrazovanje, prehrana, opskrba pitkom vodom, potrošnja energije, gustoća prometne mreže, broj učenika na 1 učitelja, broj liječnika na 100000 stanovnika, broj automobila na 1000 st., ljudska prava, jednakost spolova, kakvoća okoliša…
* **PQLI** – **Indeks kakvoće življenja** – srednja vrijednost triju obilježja: **pismenost, očekivano trajanje života i smrtnost dojenčadi**
* **HDI – indeks društvenog razvoja** – pokazatelj izračunat na temelju vrijednosti **očekivanog trajanja života, obrazovanja i dohotka** – prva je Norveška, Hrvatska je 46. (0,831 vrijednost indeksa)
* veličina gospodarstva izražena je **bruto nacionalnim dohotkom** **(GNI)** izražena u američkim dolarima
* 4 skupine po vrijednosti dohotka po stanovniku:
  1. države s visokim dohotkom – više od 12 616 USD
  2. države sa srednjim višim dohotkom – 4 086 – 12 615 USD
  3. države sa srednjim nižim dohotkom – 1 036 – 4 085 USD
  4. države s niskim dohotkom – manje od 1 035 USD po stanovniku
* **međunarodni dolari** – izračun koji pokazuje kolika je kupovna moć (PPP)
  + 1 međunarodni dolar vrijedi u gospodarstvu neke države koliko i 1 američki dolar u gospodarstvu SAD-a

## ZAGUBLJENI U GLOBALIZACIJI

* 2 do 3 mlrd. stanovnika na Zemlji je isključeno iz globalne ekonomije
  + Afrika južno od Sahare, seoska područja Kine, Indije i Latinske Amerike
  + MMF je 1980-ih i 1990-ih pokušao uključiti subsaharsku Afriku, al je stanje učinio još gorim

## DOBITNICI U GLOBALIZACIJI

* 1990-ih godina razvijene zemlje imaju godišnji rast BDP-a od 2%
* slabije razvijene zemlje imale su rast od 5%, a skupina manje globaliziranih slabije razvijenih zemalja pad od 1%
* 1990-ih najveći rast su imale Kina, Irska i Čile
* početkom 21. st rast bilježe Kina, Rusija, Meksiko, Brazil, JAR i Indija

## INDUSTRIJA SE SELI K JEFTINOJ RADNOJ SNAZI

* krajem 20. i početkom 21. st na svijetu se događa **najveći val industrijalizacije u povijesti**
  + val zahvaća Kinu, istočnu i jugoistočnu Aziju
  + istočna Azija je danas najveći industrijski proizvođač na svijetu
* povećana su ulaganja u slabije i srednje razvijen zemlje – 1990. – 11% svjetskih ulaganja; 2010. – 53%
  + istočna i jugoistočna Azija, Latinska Amerika i postsocijalistička Europa


## SMANJENJE SIROMAŠTVA

* **siromašni ljudi** – prema Svjetskoj banci, oni ludi koji žive s manje od 2 USD na dan
* **izrazito siromašni ljudi** – oni koji žive s manje od 1,25 USD na dan
* 2001. – na svijetu je bilo 1,1 mlrd. iznimno siromašnih ljudi
* dolazak industrije i strana ulaganja značajno smanjuju broj siromašnih
  + primjer Kine – 1980-ih preko 60% st živjelo sa manje od 1 USD/dan; 2001. – 17%
* iako se broj siromašnih smanjuje, povećava se jaz između siromašnih i bogatih

# GOSPODARSKO-DRUŠTVENE SUPROTNOSTI SJEVERA I JUGA

## NERAVNOMJERAN GOSPODARSKI RAZVOJ

* jače razvijene države ostvarile su 68% svjetskog BND-a, a u njima živi samo 13% stanovništva
* slabije i srednje razvijene države ostvarile su 32% svjetskog BND-a, a u njima živi 87% stanovništva
* **3 jezgre svijeta – 76% svjetskog BND-a u kojima živi 37% svjetskog stanovništva:**
  1. NAFTA – 27% svjetskog BND-a; 7% svjetskog stanovništva (2012.)
  2. EU – zajedno s EFTA-om – 26% svjetskog BND-a; 7% svjetskog stanovništva (2012.)
  3. istočna Azija – 23% svjetskog BND-a; 23% svjetskog stanovništva (2012.)
* ostatak svijeta ostvario je 25% svjetskog BND-a, a u njemu živi 63% svjetskog stanovništva



## STALNE MIJENE GOSPODARSKE MOĆI

* prije 2. svj. rata istočna Azija je bila periferija – samo 6% svjetskog BND-a
* druga polovica 20. st – brzi gospodarski uspon **istočne Azije**
  + prvo se razvio Japan, a zatim azijski tigrovi pa Kina i na kraju Vijetnam
  + **azijski tigrovi** – Republika Koreja, Tajvan, Hong Kong, Singapur, Tajland, Malezija, Indonezija i Filipini
  + stoljeće Tihog oceana – radi porasta važnosti istočne Azije
  + **istočna Azija je primjer najbržeg gospodarskog rasta nakon 2. svj. rata**
* **područje bivšeg SSSR-a** – primjer najbržeg ekonomskog pada u svijetu u posljednjih 40 godina
  + SSSR – 1974. druga ekonomija svijeta – 7% svjetskog BND-a; 2003. – 1%; 2013. – 3% svjetskog BND-a

## NAJRAZVIJENIJI SU SVE MOĆNIJI

* industrija koja se seli prema slabije razvijenom svijetu je niže ili srednje razine tehnologije – prljava i ekološki neprihvatljiva
* **industrija visokih tehnologija** ostaje strateški u razvijenim zemljama – udio G7 u svjetskoj proizvodnji visoke tehnologije je 90%, a u svjetskoj informatičkoj tehnologiji oko 80%
* najveća ulaganja u istraživanje i razvoj: SAD, Japan, EU
  + Latinska Amerika i Afrika zajedno ulažu 1/40 onoga što ulaže SAD


## SVJETSKI POREDAK

* razlike između sjevera i juga se povećavaju
* G7 – Kanada, SAD, UK, Francuska, Njemačka, Italija i Japan – 11% svjetskog stanovništva a ostvaruje oko 50% svjetskog BND-a
* najrazvijenijih 20 zemalja ostvaruje 81% svjetskog BND-a; ostalih 177 ostvaruje 19%

# NERAVNOMJERAN RAZVOJ I EKSPLOZIJA STANOVNIŠTVA

## DEMOGRAFSKA TRANZICIJA

* **demografska tranzicija** – prelazak s visoke stope rodnosti i smrtnosti na nisku stopu rodnosti i smrtnosti te malog prirodnog prirasta
* razvijene zemlje se nalaze u **posttranzicijskoj fazi** – niska stopa rodnosti i smrtnosti, slab prirodni prirast ili ga nema ili je čak prisutan prirodni pad
* opće kretanje stanovništva ovisi o 2 faktora:
  1. prirodno kretanje
     + u prošlosti je bila visoka stopa nataliteta, ali stopa rasta stanovništva vrlo niska zbog visoke stope mortaliteta
     + u 18. i 19. st se razvija poljodjelstvo, industrija i medicina – stanovništvo ubrzano raste
     + raste standard a obitelji imaju sve manje djece
     + u slabije razvijenim zemljama Latinske Amerike, Afrike i Azije sve do sredine 20. st bila je visoka stopa smrtnosti i rodnosti – nakon toga stopa smrtnosti opada (posljedica bolje zdravstvene skrbi i bolje opskrbe vodom i hranom), ali prirodni prirast raste radi visoke stope rodnosti koja nije opala – dolazi do **demografske eksplozije**
     + Kina – politika jednog djeteta – smanjenje demografske eksplozije
     + Indija – i dalje ima obilježje eksplozivnog rasta stanovništva
  2. prostorno kretanje (migracije)



## STARENJE STANOVNIŠTVA U RAZVIJENIM ZEMLJAMA

* broj stanovnika na Zemlji i dalje raste, no najviše će biti 10 mlrd.
  + do 2050. povećat će se na 8 mlrd.
  + rast broja stanovnika bit će prostorno nejednak
    - razvijene zemlje – pad od 8% (s 1,3 na 1,1 mlrd. st)
    - slabije razvijene – rast od 22% (s 5,8 na 7,2 mlrd. st) – Afrika, Azija (Indija), Latinska Amerika
* **starosna struktura stanovništva**
  + u razvijenim zemljama oko 16% mladog stanovništva (do 14 god) – broj opada
    - starijeg stanovništva – 28% (stariji od 65 godina)
  + u slabije razvijenim državama – 28% mladog stanovništva – broj stagnira
    - starijeg stanovništva – 6,5%; Afrika samo 3,5% starijih od 65 god
* **stopa rasta stanovništva (2010. – 2015. god):**
  + Afrika – stopa rasta od 2,5% godišnje
  + Azija, Južna i Sjeverna Amerika – 1,1% rasta godišnje
  + Australija i Oceanija – 1,0% rast godišnje
  + Europa – 0,2% pad godišnje – razdoblje depopulacije


# DRUŠTVENE POSLJEDICE NEJEDNAKOG RAZVOJA

## BRŽI RAST BROJA STANOVNIKA NEGO GOSPODARSTVA

* **opća stopa fertiliteta** – broj rođene djece na jednu ženu u fertilnoj dobi ili razdoblju starosti pogodnom za rađanje djece
* **totalna stopa fertiliteta** – prosječan broj živorođene djece koju bi rodila prosječna žena tijekom svog fertilnog razdoblja
* ukupna stopa fertiliteta trebala bi bit 2,1 dijete jer to omogućuje demografsku zamjenu (obnovu društva)
* najveća stopa fertiliteta – Afrika i jugoistočna Azija – 5
* **stanovništvo brže raste u gospodarski slabije razvijenim društvima**, a sporije u razvijenim
  + iznimka od pravila su zemlje bogate naftom u jugozapadnoj Aziji
  + razvijene zapadne industrijske zemlje – stopa fertiliteta ispod 2 – prestaro društvo


## RAZLIKE U RAZINI OBRAZOVANOSTI

* 2 velike kočnice slabije razvijenih država:
  1. niska razina naobrazbe i nedovoljno iskustva u razvoju industrije, poduzetništva i usluga
  2. prebrz porast stanovništva najčešće poništava napore ekonomskog ulaganja i razvoja
* nerazvijene zemlje imaju nisku stopu pismenosti, neke čak i ispod 50% (Somalija, Etiopija, Južni Sudan, Čad, Niger, Mali, Benin, Burkina Faso, Gvineja, Sijera Leone, Senegal i Afganistan)



## NEUHRANJENOST I OČEKIVANI ŽIVOTNI VIJEK

* **neuhranjenost i glad**
  + nerazvijene zemlje ne mogu proizvesti dovoljno hrane za svoje stanovništvo, a nemaju dovoljno novca za kupnju na međunarodnom tržištu – a broj stanovnika se povećava
  + ako dođe do ratnih sukoba ili do sušne godine nastupa glad
  + Indija i Kina – zemlje koje su podučavale svoje poljoprivrednike u primjeni tehnologije i gnojiva u poljoprivredi – uspjele su nahraniti svoje stanovništvo i riješile ovisnost o međunarodnoj pomoći
  + područje najizloženije glađu je **Sahel** – južno od Sahare – Senegal, Mauretanija, Mali, Burkina Faso, Niger, Nigerija, Čad i Sudan (neki dodaju Keniju, Somaliju i Etiopiju)
* **očekivano trajanje života**
  + prosječan ljudski život u svijetu raste – 70 godina očekivano trajanje života (svjetski prosjek)
  + najkraći prosječan životni vijek imaju države subsaharske Afrike
  + najdulje u prosjeku žive stanovnici razvijenih zemalja – zapadna Europa, Angloamerika i zemlje dalekog Istoka (Monako, Japan, Singapur, San Marino i Andora) – 75 godina prosjek
  + Monako – najdulje očekivano trajanje života – više od 89 godina
  + Čad – najkraće očekivano trajanje života – 49 godina
  + Hrvatska – 79 godina
  + u razvijenim zemljama je prisutan proces **senilizacije stanovništva** – starenje stanovništva, kad u nekoj zemlji br. starijih od 65 god. prijeđe 8%





## MIGRACIJE STANOVNIŠTVA

* jak useljenički pritisak usmjeren na zapadnu Europu i Angloameriku
  + Meksikanci i ostali Latinoamerikanci 🡪 SAD i Kanada
  + bivše socijalističke zemlje Europe, afričko i azijsko Sredozemlje 🡪 zapadna Europa
* Japan – zatvorena zemlja – Japanci rade prljave i neprivlačne poslove koje Amerikanci i zapadni Europljani ne rade (već umjesto njih to rade imigranti)
* Australija – zatvorena zemlja za stanovništvo jugoistočne Azije
* potisni faktori: politički, nezaposlenost, male mogućnosti razvoja, ratovi, nedostatak hrane i nesigurnost
* privlačni faktori: viši standard, mogućnost zapošljavanja, bolji uvjeti razvoja, stjecanje znanja, bolje stanovanje, obiteljska povezanost i pravna sigurnost

1. NAJVEĆA I NAJRAZVIJENIJA GOSPODARSTVA

# EUROPSKA UNIJA U PREVIRANJU

## ŠEST DESETLJEĆA UJEDINJAVANJA EUROPE